## Uredba o kreditiranju obnove ratom oštećenih i razrušenih stambenih i gospodarskih objekata

### NN 37/1995 (6.6.1995.), Uredba o kreditiranju obnove ratom oštećenih i razrušenih stambenih i gospodarskih objekata

# VLADA REPUBLIKE HRVATSKE

Na temelju članka 1. stavka 1. Zakona o ovlasti Vlade Republike Hrvatske
da uredbama ureQuje pojedina pitanja iz djelokruga Zastupničkog doma Sabora
Republike Hrvatske ("Narodne novine", broj 79/94), Vlada Republike
Hrvatske je na sjednici održanoj 25. svibnja 1995. donijela

## UREDBU

### O KREDITIRANJU OBNOVE RATOM OŠTEČENIH I RAZRUŠENIH STAMBENIH I GOSPODARSKIH OBJEKATA

Članak 1.

Sredstva osigurana sukladno Zakonu o krediticanju obnove ratom oštećenih
i razrušenih stambenih i gospodarskih objekata ("Narodne novine",
broj 109/93) u 1995. godini koriste se u skladu s tim Zakonom i ovom Uredbom.

Članak 2.

Banke odobravaju kredit ovisno o vrsti objekta i stupnju oštećenja,
i to:

a) za popravak stanova u vlasništvu građana i stanova u zgradama, a
kojima upravljaju fondovi, vlasnicima tih stanova i nositeljima stanarskog
prava na stanu do iznosa:

- stupanj I.                                                                                        do
5.500 kn

- stupanj II.                                                                                       do
15.000 kn

- stupanj III.                                                                                      do
22.000 kn

- stupanj IV.                                                                                      do
37.000 kn

b) za unutarnje uređenje stanova iz prethodne točke na kojima je prije
popravka zajedničkih dijelova i nosive konstrukcije zgrade postojalo oštećenje
V. i VI, stupnja, a kojima upravljaju fondovi, vlasnicima tih stanova i
nositeljima stanarskog prava na stanu, ovisno o broju članova obitelji,
i to:

- do 3 člana obitelji                                                                           do
30.000 kn

- 4 člana obitelji                                                                                do
37.000 kn

- 5 članova obitelji                                                                             do
44.500 kn

- za svakog sljedećeg člana                                                                       3.700
kn

c) za popravak obiteljskih kuća, vlasnicima tih kuća do iznosa:

d) za popravak poljoprivrednih i drugih gospodarskih zgrada, vlasnicima
tih zgrada do iznosa:

- stupanj I.                                                                                           do
5.500 kn

- stupanj II.                                                                                        do
15.000 kn

- stupanj III.                                                                                       do
22.000 kn

- stupanj IV.                                                                                       do
44.500 kn

- stupanj I.                                                                                            do
5.500 kn

- stupanj II.                                                                                        do
15.000 kn

- stupanj III.                                                                                       do
22.000 kn

- stupanj IV.                                                                                       do
30.000 kn

- stupanj V.                                                                                        do
44.500 kn

- stupanj VI.                                                                                       do
59.000 kn

e) za popravak zajedničkih dijelova i nosive konstrukcije zgrada u zgradama
s više stanova kojima upravljaju fondovi I., II., III., IV., V. i VI. stupnja
oštećenja, i to za osnovne radove obnove u iznosu stvarnih troškova popravaka,
tim fondovima.

Osnovnim radovima obnove iz točke e) razumijeva se sanacija ili izrada
nosivih zidova, međukatnih konstrukcija ili stubišta, izrada krovne, odnosno
stropne konstrukcije te izrada dimnjaka i krovne limarije, zatvaranje zgrade
vanjskom stolarijom i to ugradnjom vanjskih vrata i prozora, te drugih
vanjskih otvora, sanacija osnovnih postojećih zajedničkih instalacija (vode,
struje, plina, grijanja, telefona - od centralnog postrojenja do mjernog
mjesta u stanovima ne računajući centralno postrojenje).

Članak 3.

Banke odobravaju kredit za izvođenje radova unutarnjeg uredenja obiteljskih
kuća V. i VI. stupnja oštećenja, ovisno o broju članova obitelji i površini
za minimalno unutarnje uređenje obiteljske kuće:

- do 3 člana obitelji                             do 37.000 kn

- 4 člana obitelji                                  do 44.500 kn

- 5 članova obitelji                              do 51.000 kn

- za svakog sljedećeg člana                        3.700 kn

Površina za minimalno unutarnje uređenje obiteljske kuće za jednog člana
obitelji je 35 m2, a za svakog sljedećeg člana 10 m2.

Članak 4.

Iznosi odobrenog kredita iskazuju se u kunama prema srednjem tečaju
Narodne banke Hrvatske za DEM na dan donošenja odluke poslovne banke o
odobrenju kredita, predstavlja zaduženje korisnika kredita u protuvrijednosti
DEM.

Sve isplate iz kredita i obveze vraćanja kredita u kunama obračunavaju
se primjenom valutne klauzule po srednjem tečaju Narodne banke Hrvatske
za 1 DEM na dan plaćanja.

Iznos odobrenog kredita za kupnju građevinskog i instalacijskog materijala
i opreme odobrava se kao kreditno pismo u visini 70% odobrenog iznosa kredita,
a ostatak se može isplatiti u gotovu novcu na osnovu računa ili situacije
za izvedene radove ili usluge:

Iznos odobrenog kredita za unutarnje uređenje opsega četvrte etape radova
na obiteljskoj kući V. i VI. stupnja oštećenja odobrava se kao kreditno
pismo u visni 50% odobrenog iznosa kredita za izvođenje radova unutarnjeg
uredenja određenih posebnim propisom, a ostatak se može isplatiti u gotovu
novcu na osnovu računa ili situacije za izvedene radove ili usluge.

Kreditno pismo mora se iskoristiti u roku od 30 dana.

Za kredite odobrene po ovoj Uredbi za vrijeme počeka kamata se obračunava.

Članak 5.

Kredit odobren za unutarnje uredenje, u iznosu većem od 44.500 kn, daje
se uz rok vraćanja 20 godina.

Članak 6.

Na ime troškova poslova vodenja kredita banka može zaračunati najviše
do iznosa 1% odobrenog kredita na ime naknade koju naplaćuje pri naplati
prve rate kredita.

Članak 7.

Banke mogu kredite iz članka 2. i 3. ove Uredbe odobriti uz uobičajene
instrumente što ih koriste kada odobravaju stambene i slične kredite iz
vlastitih sredstava, uključivši i hipoteku na objekt koji se obnavlja ili
drugu nekretninu korisnika kredita.

Članak 8.

Krediti iz članka 2. točke e) ove Uredbe koji su odobreni fondovima
raspodjeljuju se na vlasnike posebnih dijelova zgrada, i to u dijelu koji
je razmjeran površini stana ili poslovnog prostora prema zbroju površina
svih posebnih dijelova zgrade.

Vlasnici poslovnih dijelova otplaćuju iznos kredita fondu pod istim
uvjetima pod kojima je fond preuzeo kredit.

Članak 9.

Kada fond u zgradi kojom upravlja izvede osnovne radove obnove zajedničkih
dijelova te zgrade iz članka 2. točke e) ove Uredbe, vlasniku odnosno nositelju
stanarskog prava na stanu V. i VI. stupnja oštećenja pripada pravo na kredit
za unutarnje uređenje u iznosu utvrđenom u članku 2. točke b) ove Uredbe.

Članak 10.

Ako je vlasniku odnosno suvlasniku obiteljske kuće ili vlasniku stana
odnosno nositelju stanarskog prava na stanu u zgradi kojom upravljaju fond
ili tom fondu dodijeljena donacija u obliku građevinskog materijala za
osnovne radove ili je donacija u novcu, prema odredbama ove Uredbe mogu
se odobriti kreditna sredstva u razlici do iznosa propisanog za radove
unutarnjeg uredenja.

Članak 11.

Korisniku kredita koji je dobio kredit prema odredbama Zakona o kreditiranju
obnove ratom oštećenih i razrušenih stambenih i gospodarskih objekata za
obnovu obiteljske kuće odnosno stana V. iIi VI. stupnja oštećenja i namjenski
ga upotrijebio i u stan odnosno kuću uselio, otpisuje se kredit povrh iznosa
utvrdenog za IV. stupanj oštećenja.

Preostali iznos kredita utvrđen za IV. stupanj oštećenja za stanove
u vlasništvu građana i stanove na kojima postoji stanarsko pravo iz članka
2. točke b), a za obiteljske kuće iz članka 2. točke c), je iznos zaduženja
koji je korisnik dužan vratiti pod uvjetima iz Zakona o kreditiranju obnove
ratom oštećenih i razrušenih stambenih i gospodarskih objekata.

Odredba stavka 1. ovoga članka primjenjuje se i na one korisnike kredita
koji obnovu obiteljske kuće odnosno stana V. ili VI. stupnja oštećenja
dovrše i usele do 30. rujna 1995. godine. Iznos kredita koji se otpisuje
utvrduje Ministarstvo razvitka

i obnove nakon što županijsko tijelo nadležno za poslove obnove utvrdi
i dostavi pisani podatak da su ispunjeni uvjeti iz stavka 1. članka 11.
ove Uredbe.

Članak 12.

Ako na obiteljskoj kući IV. stupnja oštećenja Ministarstvo razvitka
i obnove prema posebnom propisu izvede sanaciju konstrukcijskih dijelova
odnosno osnovne radove obnove koji po sadržaju i opsegu odgovaraju radovima
obnove prve, druge i treće etape na obiteljskoj kući V. ili VI. stupnja
oštećenja, vlasniku odnosno suvlasniku pripada pravo na kredit u iznosu
iz članka 2. točke c) ove Uredbe utvrđenom za III. stupanj oštećenja.

Članak 13.

Vlasnici odosno suvlasnici koji steknu pravo na osnovne radove obnove
obiteljskih kuća V. ili VI. stupnja oštećenja prema posebnom propisu i
koji unutarnje radove obnove, opsega četvrte etape izvode uz pomoć kredita
HKBO, podnose zahtjev i sklapaju s ovlaštenom bankom ugovor o kreditu za
izvođenje tih radova. Ova odredba ne primjenjuje se ako su radovi izvedeni
sredstvima donacija.

Iznos kredita utvrđuje se prema odredbi članka 4. ove Uredbe.

Članak 14.

Novčanom kaznom u iznosu od 10.000 do 100.000 kn kaznit će se za prekršaj
banka ako odobri kredit protivno odredbama ove Uredbe.

Za prekršaj iz stavka 1. ovoga članka kaznit će se novčanom kaznom u
iznosu od 1.000 do 10.000 kn odgovorna osoba u banci.

Članak 15.

Novčanom kaznom u iznosu od 1.000 do 10.000 kn kaznit će se za prekršaj
korisnik kredita ako kredit koristi nenamjenski.

Članak 16.

Osobe koje su dobile kredit prema odredbama Zakona o kreditiranju obnove
ratom oštećenih i razrušenih stambenih i gospodarskih objekata ("Narodne
novine", broj 109/93), a taj kredit nisu namjenski u cijelosti ili
djelomično iskoristile i nisu uselile u stambeni objekt, nemaju pravo na
dodjelu kredita niti na bespovratna sredstva osim u slučaju propisanom
posebnim propisom.

Članak 17.

Osobe koje ispunjavaju uvjete za ostvarivanje prava temeljem ove Uredbe,
a ta prava ne žele ostvariti i ne podnesu zahtjev za ostvarivanje prava
do 30. rujna 1995. godine, ne mogu ostvariti prava temeljem propisa kojima
se ureduju prava prognanika i izbjeglica.

Članak 18.

Za vrijeme važenja ove Uredbe ne primjenjuju se odredbe članaka 6.,
7. stavak 2., 8. stavak 2.,10. stavak 2., 11. i 12. Zakona o kreditiranju
obnove ratom oštećenih i razrušenih stambenih i gospodarskih objekata ("Narodne
novine", broj 109/93).

Članak 19.

Ova Uredba stupa na snagu danom objave u "Narodnim novinama".

Klasa: 361-08/95-01/06

Urbroj: 5030105-95-2

Zagreb, 25. svibnja 1995.

Predsjednik

Nikica Valentić, v. r.

Uredba, NN 37/1995-746
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)